Robert Johnson

Robert Leroy Johnson (prononcata ĝonsn; la 8an de majo 1911 – mortis la 16an de aŭgusto 1938) estis Afrik-usona kantisto, kantoverkisto kaj gitaristo de bluso. Liaj ŝlosilaj registraĵoj en 1936 kaj 1937 montris kombinadon de kantado, kapabloj per gitaro, kaj kantoverka talento kiu influis poste generaciojn de muzikistoj. La umbrecaj kaj malbone dokumentitaj vivo kaj morto de Johnson je aĝo de nur 27 jaroj starigis multan legendon. Faŭsta mito diras ke li vendis sian animon al la diablo je loka ŝosekrucejo de Misisipiaj aŭtovojoj por atingi sukceson. Kiel vaganta muzikisto kiu ludis ĉefe sur stratanguloj, en ĉeŝoseaj trinkejoj, kaj en noktosabataj dancejoj, Johnson havis malgrandan komercan sukceson aŭ publikan agnoskon en sia vivodaŭro.

Post la reapero de liaj registraĵoj en 1961, sur la LP King of the Delta Blues Singers, lia laboro atingis pli ampleksan publikon. Johnson estas nuntempe agnoskita kiel majstro de bluso, partikulare de la stilo Misisipi-Delta bluso. Li estas konsiderata de multaj rok-muzikistoj kiel grava influo; la blus- kaj rok-muzikisto Eric Clapton nomigis Johnson kiel "la plej grava blus-kantisto kiu iam vivis." "The 50 Albums That Changed Music". The Observer. 16a de Julio, 2006.  Alirita la 31an de Majo, 2018. LaVere, Stephen (1990). Booklet accompanying Complete Recordings. Sony Music Entertainment. p. 26.

Johnson estis metita en la Fam-Salono kaj Muzeo de Rokenrolo en ĝia malferma ceremonio, en 1986, kiel frua influinto sur rokanrolo. "Robert Johnson Inducted at the 1986 Induction Ceremony". Rock and Roll Hall of Fame and Museum.  Alirita la 31an de Majo, 2018. En 2003, David Fricke rangigis Johnson la kvina en la listo de la gazeto Rolling Stone nome "100 Greatest Guitarists of All Time" (100 plej grandaj gitaristoj el ĉiuj tempoj)."100 Greatest Guitarists". Rolling Stone. 10a de Decembro, 2010.   Alirita la 31an de Majo, 2018.

 Notoj 

Kategorio:Usonaj blusaj kantistoj
Kategorio:Usonaj blusaj gitaristoj
Kategorio:Kantverkistoj